stanford-oval/wikipedia huggingface dataset:
Néstos
Aiheesta muualla

Kuvia tai muita tiedostoja aiheesta Néstos Wikimedia Commonsissa
Alfred Neuland

| Mitalit | Mitalit | Mitalit |  |
| --- | --- | --- | --- |
|  Alfred Neuland |  Alfred Neuland |  Alfred Neuland |  |
Maa:   Viro
Miesten painonnosto
|  Olympialaiset  |  Olympialaiset  |  Olympialaiset  |  |
|  Kultaa | Antwerpen 1920 | 67,5 kg |  |
|  Hopeaa | Pariisi 1924 | 75 kg |  |
Alfred Karl Neuland (10. lokakuuta 1895 Valga – 16. marraskuuta 1966 Tallinna) oli virolainen painonnostaja ja olympiavoittaja.
Neuland oli Viron ensimmäinen olympiavoittaja. Hän voitti kultaa painonnoston alle 67,5 kilon sarjassa Antwerpenissa 1920 tuloksella 257,5 kiloa. Belgian Louis Williquet sijoittui hopealle 17,5 kiloa heikommalla tuloksella. Neulandin eri nostomuotojen tulokset olivat 72,5 kiloa yhden käden tempauksessa, 75 kiloa yhden käden työnnössä ja 110 kiloa kahden käden työnnössä.
Pariisin 1924 olympialaisissa Neuland sai hopeaa alle 75 kilon sarjassa. Hän hävisi Italian Carlo Galimbertille 37,5 kiloa yhteistuloksellaan 455 kiloa. Neulandin tulokset viidessä eri nostomuodossa olivat maailmanennätys 82,5 kiloa yhden käden tempauksessa, 90 kiloa yhden käden työnnössä, 77,5 kiloa kahden käden punnerruksessa, 90 kiloa kahden käden tempauksessa ja 115 kiloa kahden käden työnnössä.
Neuland voitti maailmanmestaruuden Tallinnassa 1922. Hän teki urallaan 12 maailmanennätystä.
Nerolidoli

| Nerolidoli |
| --- | --- |

Tunnisteet
IUPAC-nimi:  3,7,11-trimetyylidodeka-1,6,10-trien-3-oli
CAS-numero:  7212-44-4
PubChem CID:  8888
SMILES:  CC(=CCCC(=CCCC(C)(C=C)O)C)C
Ominaisuudet
Molekyylikaava:  C15H26O
Moolimassa:  222,358 g/mol
Kiehumispiste:  276 °C
Tiheys:  0,8778 g/cm3
Liukoisuus veteen:  0,0141 g/l (20 °C)
Nerolidoli (C15H26O) on terpenoideihin kuuluva orgaaninen yhdiste. Yhdistettä esiintyy luonnossa useiden kasvien eteerisissä öljyissä. Nerolidolia voidaan käyttää hajusteissa ja muiden yhdisteiden valmistamiseen.
Ominaisuudet, valmistus ja käyttö

Huoneenlämpötilassa nerolidoli on väritöntä nestettä. Yhdisteellä on mieto kukkaismainen tuoksu. Aine ei liukene veteen, mutta liukenee orgaanisiin liuottimiin, esimerkiksi etanoliin, dietyylieetteriin ja asetoniin. Nerolidolilla on neljä isomeeriä, jotka ovat (3R,6E)-, (3S,6E)-, (3R,6Z)- ja (3S,6Z)-isomeerit. Kasvit muodostavat yhdistettä farnesyylipyrofosfaatista nerolidolisyntaasin katalysoimana.
Nerolidolia voidaan eristää kasveista, mutta suurin osa valmistetaan synteettisesti lähtien linalolista. Linaloli reagoi ensin etyyliasetoasetaatin tai 2-metoksipropeenin kanssa geranyyliasetoniksi. Geranyyliasetonista muodostetaan nerolidoli reaktiolla vinyylimagnesiumbromidin kanssa.
Nerolidolia käytetään ainesosana kukkaistuoksuissa, deodoranteissa ja puhdistusaineissa. Siitä voidaan valmistaa myös muita yhdisteitä, esimerkiksi farnesolia, E-vitamiinia ja K1-vitamiinia.
Aiheesta muualla

PubChem: Nerolidol (englanniksi)
PubChem: cis-Nerolidol (englanniksi)
PubChem: (3S,6E)-Nerolidol (englanniksi)
PubChem: (3R,6E)-nerolidol (englanniksi)
Human Metabolome Database (HMDB): Nerolidol (englanniksi)
Human Metabolome Database (HMDB): (3S,6E)-Nerolidol (englanniksi)
Human Metabolome Database (HMDB): (S)-Nerolidol (englanniksi)
Human Metabolome Database (HMDB): (¬±)-trans-Nerolidol (englanniksi)
Food Component Database (FooDB): Nerolidol (englanniksi)
Toxin and Toxin Target Database (T3DB): Nerolidol (englanniksi)
Kyoto Encyclopedia of Genes and Genomes (KEGG): (3R,6E)-Nerolidol (englanniksi)
Kyoto Encyclopedia of Genes and Genomes (KEGG): (3S,6E)-Nerolidol (englanniksi)
Dr. Duke's Phytochemical and Ethnobotanical Databases: Nerolidol (englanniksi)
ChemBlink: Nerolidol (englanniksi)
PheroBase: Semiochemical - trans-nerolidol (englanniksi)
Andri Nesmatšnyi

| 0 | 1 | 2 |
| --- | --- | --- |

Henkilötiedot
Koko nimi: Andri Nesmatšnyi
Syntymäaika: 28. helmikuuta 1979
Syntymäpaikka: Brjansk, Venäjä
Pelipaikka: vasen puolustaja
Pituus: 182 cm
Junioriseurat
: Tavria Simferopol
Seurat
| Vuodet | Seura | O (M) |
| 1997- | Kiovan Dynamo | 166 (6) |
Maajoukkue
| 2000– | Ukraina | 53 (0) |
 Seurajoukkueuran tilastot kattavat vain kansalliset sarjat, päivitetty 14. toukokuuta 2006.  Maajoukkueuran tilastot päivitetty 26. kesäkuuta 2006.
Andri Nesmatšnyi (ukr. Андрій Несмачний, s. 28. helmikuuta 1979 Brjansk Venäjä) on ukrainalainen jalkapalloilija. Hän edusti pitkään maansa maajoukkuetta sekä Kiovan Dynamoa. Nesmatšnyn pelipaikka oli vasen puolustaja. Hän oli fyysisesti vahva pelaaja, joka nousi mielellään hyökkäyksen tueksi ja oli Ukrainan maajoukkueen vakiomiehistöä vuodesta 2000 lähtien.
MM-kilpailuissa 2006 Nesmatšnyi pelasi kaikki Ukrainan viisi ottelua alusta loppuun.
Saavutuksia

4 Ukrainan mestaruutta Kiovan Dynamon väreissä (2000, 2001, 2003 ja 2004)
3 Ukrainan cupin voittoa (2000, 2003 ja 2005)
Aiheesta muualla

Kuvia tai muita tiedostoja aiheesta Andri Nesmatšnyi Wikimedia Commonsissa
Andri Nesmatšnyi, Kiovan Dynamon sivuilla
Ukrainan joukkue – Jalkapallon MM-kilpailut 2006
1 Šovkovskyi |
2 Nesmatšnyi |
3 Jatsenko |
4 Tymoštšuk |
5 Jezerskyi |
6 Rusol |
7 Ševtšenko |
8 Šelajev |
9 Husjev |
10 Voronin |
11 Rebrov |
12 Pjatov |
13 Tšyhrynskyi |
14 Husin |
15 Milevskyi |
16 Vorobei |
17 Vaštšuk |
18 Nazarenko |
19 Kalynytšenko |
20 Bjelik |
21 Rotan |
22 Sviderskyi |
23 Šust |
Valmentaja Bloh’in
Jörg Neumann

| Mitalit> Maa:   Länsi-Saksa.Miesten yleisurheilu.EM-kilpailut  | Mitalit> Maa:   Länsi-Saksa.Miesten yleisurheilu.EM-kilpailut  | Mitalit> Maa:   Länsi-Saksa.Miesten yleisurheilu.EM-kilpailut  | Maa:   Länsi-Saksa> Miesten yleisurheilu. |
| --- | --- | --- | --- |
|  Hopeaa | Belgrad 1962 | 400 metrin aidat |  |
Jörg Neumann (s. 2. joulukuuta 1941) on entinen saksalainen 400 metrin aitajuoksija.
Neumann saavutti Belgradin EM-kilpailuissa 1962 hopeaa 400 metrin aitajuoksussa ajalla 50,3 s. Häntä nopeampi oli vain maailmanennätystä 49,2 s sivunnut italialainen Salvatore Morale.
Nerva–Antoninusten hallitsijasuku

Rooman valtakunta vuonna 125.
Nerva–Antoninusten hallitsijasuku hallitsi Rooman valtakuntaa vuosina 96–192. Siihen kuului seitsemän keisaria: Nerva, Trajanus, Hadrianus, Antoninus Pius, Marcus Aurelius (yhdessä Lucius Veruksen kanssa) ja Commodus.
Näitä keisareita on myös kutsuttu Adoptiokeisareiksi, koska neljä ensimmäistä adoptoivat itselleen seuraajansa. Ainoastaan Commodus, joka oli Marcus Aureliuksen poika, ei adoptoinut seuraajaa eikä häntä itseään ollut adoptoitu.
Edward Gibbonin mukaan viiden ensimmäisen keisarin aika oli onnellisinta aikaa mitä ihmiskunta on kokenut, joten hän kutsui näitä ”viideksi hyväksi keisariksi”. Nämä keisarit olivat luonteiltaan hyvin erilaisia, mutta heitä yhdisti se että yksikään ei ollut edeltäjänsä poika. Jo antiikissa ja myöhemmin pidettiin hyvänä tätä tapaa jossa keisari valitsi seuraajakseen "parhaan miehen". Toisaalta muilla kuin Marcus Aureliuksella ei ollut omaa poikaa ja osa viidestä keisarista olivat sukua muulla tavalla.
Myös Niccolò Machiavelli nosti nämä keisarit esimerkiksi.
»Sillä kaikki keisarit ... jotka saivat vallan adoption avulla, olivat hyvä, kuten viisi keisaria Nervasta Marcus Aureliukseen. Hallitsija tarkastelkoon siksi Nervan ja Marcus Aureliuksen välistä aikaa ja verratkoon sitä sekä edeltäneeseen että sitä seuranneeseen aikaan. » 
(Niccolò Machiavelli, Valtiollisia mietelmiä. Kääntänyt Kaarlo af Heurlin)
Hallitsijasuku voidaan jakaa Nerva–Trajanuksen ja Antoninusten hallitsijasukuun.
Kuvia

Nerva
Trajanus
Hadrianus
Antoninus Pius
Marcus Aurelius
Lucius Verus
Commodus
Aikajana

Käännös suomeksi
Nestorin kronikka

Mark Antokolskin veistos Nestorista (1890)
Nestorin kronikka (muinaiskirkkoslaaviksi Повѣсть врємѧннꙑхъ лѣтъ, ven. Повесть временных лет, Povest vremennyh let, Kertomus menneistä ajoista) on varhainen Kiovan Rusin historiaa kuvaava kirjallinen teos, joka on säilynyt nykypäiviin asti.
Nestorin kronikan kirjoittajana pidettiin pitkään Kiovan luostarin munkkia Nestoria, jonka väitettiin koonneen tekstin vanhemmista lähteistä 1000-luvun lopulla. Nestorin asema on sittemmin kiistetty ja on katsottu, että tekstin on koonnut vuoden 1117 tienoilla Kiovan Vydubitskin luostarin igumeni Silvestr. Kronikan vanhin säilynyt kopio on laurentiuslainen kokoelma vuodelta 1377, mutta alkuperäinen käsikirjoitus saattaa olla ehkä jo vuodelta 1095. Teos on julkaistu myös suomeksi vuonna 1994.
Kronikka kertoo slaavilaisen asutuksen leviämisestä vedenpaisumuksen jälkeen, Kiovan hallitsijoista sekä Novgorodin ja muiden kaupunkien perustamisesta 800-luvulta vuoteen 1116. Teoksella on paljon merkitystä slaaveille, ja sitä pidetään kansalliseepoksena.
Kronikka kertoo, kuinka slaavit saivat alkunsa Nooan pojan, Jafetin, poikien perillisistä ja asettuivat nykyisille asuinsijoilleen. Kronikka kertoo myös Kiovan ruhtinaasta Vladimirista, joka opiskeli ja otti selvää eri uskonnoista. Kronikan mukaan Vladimir valitsi Kiovan uskonnoksi omasta mielestään uskonnoista parhaan, ja näin ortodoksisuudesta tuli Kiovan ja sittemmin Ukrainan, Valko-Venäjän ja Venäjän uskonto.
Rusien maan synty

Vuosisatoja vedenpaisumuksen jälkeen nykyisen Venäjän alueella asuvat suomalais-ugrilaiset (tsuudit, merjalaiset, vepsäläiset) sekä slaavit (sloveenit ja krivitšit) kyllästyivät epäjärjestykseen ja heimosotiin. He kutsuivat johtajikseen kolme veljestä, Rurikin (Hrörek), Sineuksen ja Truvorin russien maasta. Näiden veljesten mukaan novgorodilaiset nimittivät maansa Russkaja zemljaksi, Rusien maaksi. Venäjän syntyhistorian tärkein kirjallinen lähde on herättänyt yli sata vuotta kestäneen väittelyn viikinkien osuudesta Venäjän valtion syntyyn. Näin kronikka itse kertoo:
»[Ne neljä heimoa, jotka oli pakotettu maksamaan veroja varjageille – tshuudit, slaavit, merjalaiset ja krivitshit] ajoivat varjagit takaisin meren taakse, kieltäytyivät maksamasta heille enempää veroa ja ryhtyivät hallitsemaan itseään. Mutta heidän keskuudessaan ei ollut lakia, ja heimo nousi heimoa vastaan. Siten heidän välilleen syntyi eripura, ja he alkoivat sotimaan toisiaan vastaan. He sanoivat toisilleen: "Etsikäämme ruhtinasta, joka voi hallita meitä ja tuomita meitä kuten on tapana." Siten he menivät meren yli varjagien luo, Rusiin. Nämä varjagit tunnettiin ruseina, aivan kuten jotkut ovat ruotsalaisia, toiset normanneja ja angleja, ja vielä toiset gotlantilaisia, sillä heidät nimettiin siten. Tshuudit, slaavit [sloveenit?], krivitshit ja vepsäläiset sanoivat sitten ruseille: "Maamme on suuri ja rikas, mutta siinä ei ole järjestystä. Tulkaa hallitsemaan ruhtinaina, hallitsemaan meitä." Kolme veljeä sukulaisineen valittiin. He toivat mukanaan kaikki rusit ja muuttivat. Vanhin Rurik asettui Novgorodiin, toinen Sineus Beloozeroon ja kolmas Truvor Izborskiin. Näistä varjageista Rusin maa sai nimensä [prozvalas’ Russkaia zemlia]. Siten Novgorodissa asuvat polveutuvat varjagien heimosta, mutta aiemmin he olivat slaaveja.”»
Kronikassa rusien alkuperä ei täysin selviä, mutta heidän arvellaan olleen viikinkejä eli varjageja Skandinaviasta, Roslagenista. Veljeksistä vanhin, Rurik, nousi Novgorodin hallitsijaksi. Rurikin kuoltua hänen sukulaisensa Oleg (Helgi) liitti valtakuntaan Kiovan ja siirsi pääkaupungin sinne.
Aiheesta muualla

Kuvia tai muita tiedostoja aiheesta Nestorin kronikka Wikimedia Commonsissa
Klaus Neumann

| Klaus Neumann> Henkilötiedot |
| --- | --- |
Syntynyt: 5. lokakuuta 1923  Wettin, Saksi, Saksa
Kuollut: 10. joulukuuta 2000 (77 vuotta)
Sotilashenkilö
Palvelusmaa(t):   Saksa
Palvelusvuodet:  1942–1945
Taistelut ja sodat:  Toinen maailmansota
Sotilasarvo:  Everstiluutnantti
Kunniamerkit:  Rautaristin ritariristi
Joukko-osasto:   Luftwaffe
Klaus Neumann (5. lokakuuta 1923 Wettin, Saksi – 10. joulukuuta 2000) oli saksalainen lentäjä-ässä, joka ansaitsi rautaristin ritariristin toisessa maailmansodassa palvellessaan Luftwaffessa.
Neumann aloitti sotilasuransa aliupseerina itärintamalla toukokuussa 1943. Hänen yksikkönsä siirrettiin vuonna 1944 takaisin Saksaan. Saman vuoden marraskuun 25. päivänä hänelle myönnettiin rautaristin ritariristi. Tammikuussa 1945 Neumann siirrettiin JG 7:n esikuntatehtäviin. Hän riitaantui tehtävissä kommodori Theodor Weissenbergerin kanssa. Tämän jälkeen hän liittyi Adolf Gallandin kutsumana JV 44:ään, jossa saavutti Messerschmitt Me 262 -suihkuhävittäjällä viisi ilmavoittoa. Hän otti osaa 24. huhtikuuta 1945 München-Riemissä kolmen muun pilotin kanssa B-26 Marauderin vastaiseen hyökkäykseen, jossa lentueen johtaja Günther Lützow sai surmansa.
Sodan lopussa Neumann oli saavuttanut 37 ilmavoittoa 200 taistelutehtävässä ja ylennyt luutnantiksi. Hän saavutti sekä ensimmäisen että toisen luokan rautaristit, kultaisen Saksan ristin ja rautaristin ritariristin. Sodan jälkeen hän ei juuri suostunut puhumaan kokemuksistaan. Hän kuoli vuonna 2000.
Neulaviulu

Neulaviulu on baijerilaisen Johann Wilden keksimä kitkaidiofoninen soitin. Soittimen synnyinvuodeksi mainitaan 1740 tai 1744. Neulaviulussa on puoliympyrän muotoinen kaikupohja, jonka laidassa on pystysuoria neuloja. Neulat voivat olla metallisia, lasisia tai puisia. Neulaviulua soitetaan hartsatulla jousella, jolla neuloja hangataan voimakkaasti. Sävelkorkeus riippuu neulan pituudesta: lyhyemmästä neulasta syntyy korkeampi ääni.
Soittimesta on säilynyt varhaisia kappaleita ainakin Berliinissä, jossa on kaksi puolikuunmuotoista eri kokoista kaikupohjaa päällekkäin terassien tapaisesti. Ylemmässä on kaksi riviä rautaneuloja, joista ylempi muodostaa diatonisen asteikon ja alemmassa on puolisävelaskeleet. Soittimessa on kellon kaltainen sointi, mutta sen tekniset ja musiikilliset mahdolliset ovat varsin rajalliset. Varhainen neulaviulu löytyy myös Venetsiasta, Musei Civici Venezianin kokoelmista.
Neulaviuluja käytettiin eritoten Saksassa ja Ruotsissa. Soittimen ainoa tunnettu virtuoosi oli böömiläinen muusikko nimeltä Senal, joka kiersi Saksassa soittamassa neulaviulua noin 1780–1790-luvuilla.
Aiheesta muualla

Ranskankielinen kuvaus kuvan kera, "Violon de fer" (ranskaksi)
Luettelo pikkuplaneetoista: 163001–164000

Tämä on luettelo Aurinkokunnan numeroiduista pikkuplaneetoista numerojärjestyksessä alkaen
163001:stä ja päättyen 164000:een.
Kokonaisen luettelon löytää katsomalla Luettelo pikkuplaneetoista.
Peter Neusel

| Mitalit | Mitalit | Mitalit |  |
| --- | --- | --- | --- |
|  Peter Neusel, Saksan joukkue EM-kilpailuissa 1964. |  Peter Neusel, Saksan joukkue EM-kilpailuissa 1964. |  Peter Neusel, Saksan joukkue EM-kilpailuissa 1964. |  |
Maa:   Saksa
Miesten soutu
|  Olympialaiset  |  Olympialaiset  |  Olympialaiset  |  |
|  Kultaa | Tokio 1964 | nelonen |  |
| MM-kilpailut  | MM-kilpailut  | MM-kilpailut  |  |
|  Kultaa | Luzern 1962 | nelonen |  |
| EM-kilpailut  | EM-kilpailut  | EM-kilpailut  |  |
|  Kultaa | Kööpenhamina 1963 | nelonen |  |
|  Hopeaa | Praha 1961 | kahdeksikko |  |
|  Hopeaa | Amsterdam 1964 | nelonen |  |
Peter Neusel (19. marraskuuta 1941 Berliini – 22. heinäkuuta 2021 Berliini) oli saksalainen soutaja ja olympiavoittaja. Hän voitti kultaa perämiehellisessä nelosessa Tokion kesäolympialaisissa 1964. Hopealle sijoittunut Italia hävisi Saksalle 2,4 sekuntia. Neusel voitti samassa lajissa maailmanmestaruuden vuonna 1962 ja Euroopan-mestaruuden vuonna 1963 sekä saavutti EM-hopeaa vuonna 1964. Ensimmäisen arvokisamitalinsa, EM-hopeaa, hän saavutti kahdeksikossa vuonna 1961. Hän edusti Berliner SC -seuraa.
Peter Neuselin isä Walter Neusel oli ammattinyrkkeilijä, joka kuoli vuonna 1964 juuri ennen Tokion olympialaisia.
Nelli

| Nelli, Nelly |
| --- | --- |
Nimipäivä:   
– suomenkielinen:  Nelli: 11. heinäkuuta
– ruotsinkielinen:  Nelly: 11. heinäkuuta
– ortodoksinen:  –
Muunnelmia:  –
Vastineita eri kielissä:  Ellinor
Nimen alkuperä:  Eleonoora
Infobox OKVirheellinen NIMI-arvo: 
Nelli on suomalainen naisen etunimi.
Nelli on suomalainen muoto Nelly-nimestä, joka on englantilainen lyhentymä nimestä Eleonoora tai Helena.
Suomen almanakassa nimi on ollut vuodesta 1995, mutta nimi on ollut käytössä jo huomattavasti aikaisemmin. Virossa nimi oli jo vuoden 1824 kalenterissa ja Nelli on siellä vieläkin käytössä.
Suomessa on Digi- ja väestötietoviraston tietojen mukaan ollut vuoden 2019 loppuun mennessä kirjoilla 4 602 Nelli- ja 1 581 Nelly-nimistä naista.
Tunnettuja Nellejä ja Nellyjä

Nelly, oik. Cornell Iral Haynes, Jr (s. 1974), yhdysvaltalainen rap-artisti
Nelly van Balen-Blanken (1917–2008), alankomaalainen korkeushyppääjä
Nelli Berg (s. 1985), suomalainen jalkapalloilija
Nelly Borgeaud (1931–2014), ranskalainen näyttelijä
Nelly Ciobanu  (s. 1974), moldovalainen laulaja
Nelli Cooman (s. 1964), alankomaalainen pikajuoksija
Nelly Drell (s. 1979), virolainen taidemaalari
Nelli Ferjabnikova (s. 1949), venäläinen koripalloilija, olympiavoittaja ja maailmanmestari
Nelly Furtado (s. 1978), kanadalainen laulaja ja lauluntekijä
Nelli Gorbatkova (1958-1981), neuvostoliittolainen maahockeypelaaja
Nelly Guambe (s. 1987), mosambikilainen taidemaalari
Nelli Hagman, o.s. Petänen, suomalainen taitoluisteluvalmentaja ja koreografi
Nelli Hankonen (s. 1977), suomalainen sosiaalipsykologi ja akatemiatutkija
Nelli Hietala (s. 1981), suomalainen kirjailija
Nelly Hristova (s. 1980), suomalainen näyttelijä
Nelli Huotari (s. 2005), suomalainen pesäpalloilija
Nelli-Lotta Karppelin (s. 2006), suomalainen maastohiihtäjä
Nelli Kenttä (s. 1996), suomalainen valokuvaaja, toimittaja ja kirjailija
Nelli Kim (ven. Нелли Ким, s. 1957), neuvostoliittolainen telinevoimistelija
Nelly Korda (s. 1998), yhdysvaltalainen golfaaja
Nelly Kärkkäinen, ent. Hristova (s. 1980), suomalainen näyttelijä ja ravintoloitsija
Nelli Laitinen (s. 2002), suomalainen jääkiekkoilija ja olympiamitalisti
Nelly Landry (1916–2010), belgialais-ranskalainen tennispelaaja
Nelly Lehtilä (s. 2000), suomalainen jalkapalloilija
Nelly Lovén (1936–2002), suomalainen näyttelijä
Nelli Matula (s. 1995), suomalainen laulaja ja lauluntekijä
Nelli Milan (s. 1989), suomalainen laulaja ja lauluntekijä
Nelli Nordlund (s. 1997), suomalainen estejuoksija
Nelli Orell (s. 2002), suomalainen videobloggaaja ja YouTube-videoiden tekijä
Nelli Palomäki (s. 1981), suomalainen valokuvaaja
Nelly Sachs (1891–1970), saksanjuutalainen runoilija, Nobelin kirjallisuuspalkinnon saaja
Nelli Salomäki (s. 1997), suomalainen jääkiekkoilija
Nelly Thüring (1875–1972), ruotsalainen poliitikko
Nelli Toivo (s. 1989), suomalainen pikajuoksija
Nelly Verdy, Violette Verdy (s. 1933), ranskalainen balettitanssija
Kuvitteellisia Nellejä

Nelli, televisiosarjassa Nelli ja Noora
Nelli Perhonen, Risto Räppääjän ystävä
Nelli Rautio, elokuvan Tyttö sinä olet tähti päähenkilö
Nelli Neropatti, lastenkirjan Nelli Neropatti päähenkilö
Kiley Neushul

| Mitalit> Maa:   Yhdysvallat.Naisten vesipallo. Olympialaiset  | Mitalit> Maa:   Yhdysvallat.Naisten vesipallo. Olympialaiset  | Mitalit> Maa:   Yhdysvallat.Naisten vesipallo. Olympialaiset  | Maa:   Yhdysvallat> Naisten vesipallo. |
| --- | --- | --- | --- |
|  Kultaa | Rio 2016 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Kazan 2015 |  |  |
|  Kultaa | Budapest 2017 |  |  |
|  Kultaa | Gwangju 2019 |  |  |
Kiley Neushul (s. 5. maaliskuuta 1993 Goleta, Kalifornia) on yhdysvaltalainen vesipalloilija. Hän on voittanut Yhdysvaltain maajoukkueen pelaajana olympialaisissa kultaa Rio de Janeirossa 2016. Hän on voittanut maailmanmestaruuden vuosina 2015, 2017 ja 2019. Hän kuului joukkueeseen myös MM-kilpailuissa 2013, kun Yhdysvallat jäi viidenneksi.
Kiley Neushulin isosisko Jamie Neushul voitti vesipallossa olympiakultaa vuonna 2021.
Neukku New Yorkissa

| Neukku New Yorkissa> Moscow on the Hudson |
| --- | --- |
 The New Yorker -lehden kuuluisaa kantta mukaileva juliste johti oikeusjuttuun, jonka alkuperäisteoksen tekijä Saul Steinberg voitti.
Ohjaaja:  Paul Mazursky
Käsikirjoittaja:  Paul Mazursky, Leon Capetanos
Tuottaja:  Paul Mazursky
Säveltäjä:  David McHugh
Kuvaaja:  Donald McAlpine
Leikkaaja:  Richard Halsey
Pukusuunnittelija:  Albert Wolsky
Pääosat:  Robin Williams, Alejandro Rey, Maria Conchita Alonso
Valmistustiedot
Valmistusmaa:  Yhdysvallat
Tuotantoyhtiö:  Columbia-Delphi Productions
Levittäjä:  Columbia Pictures Netflix
Ensi-ilta:  1984
Kesto:  117 min
Alkuperäiskieli:  englanti venäjä
Aiheesta muualla
IMDb 
Elonet
AllMovie
Infobox OKNimi-testi OK: 
Neukku New Yorkissa (Moscow on the Hudson) on Paul Mazurskyn ohjaama yhdysvaltalainen komediaelokuva vuodelta 1984. Siinä neuvostoliittolaisen sirkuskiertueen muusikko (Robin Williams) loikkaa puolivahingossa länteen yhdessä klovnin (Elya Baskin) kanssa, jota hänet oli määrätty vahtimaan. Mies huomaa pian, ettei New Yorkissakaan kaikki ole täydellistä. Ohjaaja käsikirjoitti elokuvan yhdessä Leon Capetanosin kanssa.
Elokuvan VHS-videojulkaisua leikattiin Suomessa 42 sekuntia.
Arvioita

Video-oppaassa vuodelta 1994 Harri Närhi sanoo satiirin onnistuvan Robin Williamsin koomikonlahjojen ansiosta. Hän antaa elokuvalle kolme tähteä viidestä, mikä vastaa sanallista arviota ”hyvä”.
Aiheesta muualla

Neukku New Yorkissa Internet Movie Databasessa (englanniksi)
Neukku New Yorkissa Elonet.
Luettelo pikkuplaneetoista: 166001–167000

Tämä on luettelo Aurinkokunnan numeroiduista pikkuplaneetoista numerojärjestyksessä alkaen
166001:stä ja päättyen 167000:een.
Kokonaisen luettelon löytää katsomalla Luettelo pikkuplaneetoista.
Neroli

| Neroli |
| --- | --- |

Tunnisteet
IUPAC-nimi:  (2Z)-3,7-dimetyyliokta-2,6-dien-1-oli
CAS-numero:  106-25-2
PubChem CID:  643820
SMILES:  CC(=CCCC(=CCO)C)C 
Ominaisuudet
Molekyylikaava:  C10H18O
Moolimassa:  154,244 g/mol
Sulamispiste:  –15 °C
Kiehumispiste:  224–225 °C
Tiheys:  0,876 g/cm3
Liukoisuus veteen:  0,77328 g/l (20 °C)
Neroli eli cis-3,7-dimetyyliokta-2,6-dien-1-oli (C10H18O) on monoterpeeneihin kuuluva tyydyttymätön alkoholi. Yhdistettä käytetään hajusteissa, kuten myös sen trans-isomeeria geraniolia. Yhdistettä esiintyy kukkien tuoksuissa ja semiokemikaalina eliöiden viestinnässä.
Esiintyminen luonnossa ja synteettinen valmistus

Nerolia esiintyy geraniolin kanssa monissa eteerisissä öljyissä. Erityisen paljon sitä on Helichrysum angustifolium -kasvissa, neroliöjyssä, jota saadaan pomeranssin kukista, ruusuissa, sitronellassa ja palmarosakasvissa.
Nerolia voidaan valmistaa synteettisesti samalla tavoin myrseenistä tai α-pineenistä. Tällöin tuote on näiden kahden seos, jossa geraniolia on yleensä enemmän. Neroli saadaan erotettua alipainetislauksella. Myös geraniolista on mahdollista valmistaa nerolia.
Teollisesti valmistetun geraniolin ja nerolin ja niiden estereiden hinta on 6–12 Yhdysvaltain dollaria kilogrammalta.
Reaktioita

Nerolin reaktiot ovat hyvin samankaltaisia kuin geraniolillakin. Se esimerkiksi syklisoituu hapon läsnä ollessa terpineoliksi, mutta cis-konformaatiosta johtuen reaktio tapahtuu sillä yhdeksän kertaa nopeammin kuin geraniolilla. Yhdisteestä voidaan valmistaa myös sitronellolia sekä sen hapetustuotetta sitronellaalia. Hapetettaessa nerolia saadaan sitraalia.
Käyttö

Nerolilla on sitruunainen tuoksu, joka muistuttaa geraniolin tuoksua, mutta sitä kuvataan myös geraniolin tuoksua raikkaammaksi ja hienostuneemmaksi. Yhdistettä ja sen estereitä käytetään hajusteteollisuudessa yhdessä geraniolin kanssa ja kukka-asetelmissa. Siitä valmistetaan myös muita terpenoideja ja käytetään välituotteena myös mentolin ja A- ja E-vitamiinien synteesissä.
Aiheesta muualla

Kyoto Encyclopedia of Genes and Genomes (KEGG): Nerol (englanniksi)
ChemBlink: Nerol (englanniksi)
Liber Herbarum II: Nerolia sisältäviä kasveja
Pherobase: Floral Compound - nerol (englanniksi)
Pherobase: Semiochemical - nerol (englanniksi)
Dr. Duke's Phytochemical and Ethnobotanical Databases: Nerol (englanniksi)
Neon

Neon tuottaa Geisslerin putkessa oranssia valoa, tällaisia lamppuja käytetään paljon mainoskylteissä ja siitä neon parhaiten tunnetaankin.
Neon (lat.  neon, tunnus Ne) on väritön, hajuton ja vaaraton jalokaasu, ja alkuaine, joka loistaa punertavaa hehkua tyhjiöputkissa ja neonlampuissa. Neon ei muodosta stabiileja yhdisteitä.